
ՀԱՊԿ գլխավոր քարտուղարի պաշտոնը մայիսի 2-ից կզբաղեցնի Յուրի Խաչատուրովը, RIA Novosti գործակալության փոխանցմամբ, հայտնել է կազմակերպության գլխավոր քարտուղարի ժամանակավոր պաշտոնակատար Վալերի Սեմերիկովը:


Բիշքեկում ՀԱՊԿ ոչ պաշտոնական գագաթնաժողովի ավարտից հետո տեղի ունեցած ասուլիսի ժամանակ Սեմերիկովը տեղեկացրել է, որ Խաչատուրովի թեկնածությունն ընդունվել է միաձայն:


Նա նշել է նաեւ, որ ՀԱՊԿ անդամ երկրների ղեկավարները որոշել են պարգեւատրել նախկին գլխավոր քարտուղար Նիկոլայ Բորդյուժային ՀԱՊԿ Հավաքական անվտանգության խորհրդի Առաջին աստիճանի շքանշանով:


ՀԱՊԿ անդամ երկրների ղեկավարները ոչ պաշտոնական գագաթնաժողովի ժամանակ նաեւ քննարկել են նաեւ ՀԱՊԿ պատասխանատվության գոտում ռազմա-քաղաքական եւ ռազմա-ստրատեգիական իրավիճակին վերաբերող հարցեր:


Խաչատուրովը մինչ այս նշանակումը զբաղեցնում էր ՀՀ Անվտանգության խորհրդի քարտուղարի, իսկ մինչեւ 2016-ի հոկտեմբերը՝ ՀՀ ԶՈւ գլխավոր շտաբի պետի պաշտոնները: 
